NoeFlandre/osm-polygon-wikidata-only huggingface dataset:
Црква Светог Ђорђа у Жељуши

Црква Св. Ђорђа у Жељуши је споменик културе у селу Жељуша, општина Димитровград. Изграђена је највероватније у периоду после османске владавине. Најстарији споменици на гробовима поред Цркве могу да се читају и из њих се сазнаје да датирају још из 17. века. Она је тада била величине као и сада. Из њених темеља је израсло дрво ораха. Према предању ју је обновио такозвани Милан из Жељуше у 20. веку. Црква је 1984. године проглашена за споменик културе. Изглед Црква је једнобродна, са полукружном апсидом на источној страни док је кров обичан са црепом, без куполе. Припрата је са свих страна подупрта дрвеним стубовима. Унутар цркве је олтар одвојеним дрвеним гредама са различитим иконама без неког реда. Такође се налази и штампана икона са четири секције постављена у дрвени рам. У горњем десном кварталу приказан је Свети Јован Златоусти. Изграђена је од хромолитографије у Кијеву јуна 1911. године. На дрвеној бази се налазе две иконе од којих једна приказује Исуса са главом Јована Крститеља на послужавнику. Легенда Милан из Жељуше је сањао да треба да оде и ископа дрво и да ће у корен тог стабла наћи престо цркве и да ће само тако његов болестан син оздравити. Недуго затим је почео откопавање. Однекуд се појавио снажан ветар који је пребацио стабло на другу страну потока. Тада је његов син оздравио. Према причи мештана, Милан је обећао да ће на том месту направити цркву те је то и урадио. После његове смрти је његова породица одржавала цркву. Литература Цветко Иванов, Саша Костов, Весна Николов, Људмила Зидарова, Вера и камен - цркве и манастири, 2018.
ОШ „Браћа Јерковић” Чукарица

ОШ „Браћа Јерковић” једна је од основних школа на Чукарици. Налази се у улици Стјепана Ступанца 15 у насељу Железник, а основана је 1948. године. Историјат Школа је основана 8. јула 1948. године, а са радом је почела 20. септембра исте године у импровизованим учионицама са 72 ученика и 2 професора. Након што се Радничко насеље насељавало, дошло је до повећања броја ученика и наставника, а постојао је велики проблем са простором школе, који је био мали да прими све ученике. Дана 19. јуна 1952. године школа је добила име Браћа Јерковић по Небојши и Душану Јерковић, браћи који су били учитељи и ратници. Током 1956. изграђена је данашња зграда школе у центру насеља Железник. Површина школе је 4700 м2, а у њој се налази 10 учионица за разредну наставу и 15 кабинета, као и просторије за дневни боравак деце од првог до четвртог разреда. Школа такође поседује фискултурну салу површине 380 м2 са две свлачионице, као и свечану салу која је површине 150 м2. У оквиру школе две учионице користe се за ниже разреде Музичке школе „Ватрослав Лисински”, а школа поседује и зубну ординацију, књижару, пекару, зборницу за наставнике, просторије секретара школе, педагошко-психолошку службу и рачуноводство. Референце Спољашње везе Основна школа „Браћа Јерковић” Београд Архивирано на веб-сајту Wayback Machine (27. јул 2020) на сајту портала школа Србије
ОШ „Јован Миодраговић” Београд

Основна школа „Јован Миодраговић” налази се у општини Врачар на подручју Београда. Школа носи назив по српском педагогу Јовану Миодраговићу. Историјат Школа је основна 1954. године. Јануара 1980, ОШ „Сава Ковачевић“ и ОШ „Јован Миодраговић“ су спојене у једну школу која је носила име по револуционару и учеснику Народноослободилачке борбе Сави Ковачевићу. Школа је радила под тим именом до октобра 2002. када је, на предлог Школског одбора, Наставничког већа, Савета родитеља, а одлуком Владе Србије, добила садашњи назив ОШ „Јован Миодраговић“. Школа данас Школа има укупно 41 одељење, а настава се одвија у две смене. Установа је опремљена фискултурном салом. У функцији је и продужени боравак који ради у десет група. У школи је запослено укупно 92 лица од којих су 76 наставници и учитељи. Тренутно 1082 ученика похађа наставу у овој школи. Сем редовне наставе, ђаци могу похађати и додатне 22 секције и друге ваннаставне активности. Види још Јован Миодраговић Референце Спољашње везе Званични веб-сајт Званична страница на друштвеној мрежи Твитер Летопис школе за 2018/19.
ОШ „Душко Радовић” Чукарица

ОШ „Душко Радовић” једна је од основних школа на Чукарици. Налази се у улици Томаса Едисона 3 у насељу Сремчица. Историјат Основна школа „Душко Радовић” смештена је у пространој згради површине 3600 квадратних метара коју окружује велико двориште од 2,5 хектара. У школи су у функцији 22 учионице, у млађим разредима свако одељење има своју учионицу, а у старијим настава се одвија у предметним кабинетима. Школа укупно има 17 одељењa, рад је организован у 2 смене. Од школске 2006/07. године ученицима и наставницима је на располагању и информатички кабинет са 11 умрежених рачунара са приступом интернету, као и бим пројектор. Школа је добила име по Душку Радовићу, српском песнику, новинару и ТВ уреднику. Види још Душко Радовић Референце Спољашње везе Основна школа „Душко Радовић” Сремчица Архивирано на веб-сајту Wayback Machine (1. октобар 2020) на сајту портала школа Србије
Flugplatz Bor

Der Flugplatz Bor (ICAO-Code: LYBO) liegt in der Nähe der serbischen Stadt Bor auf einer Höhe von 387 m über MSL. Er wurde 1986 erbaut und hauptsächlich für Sportfliegerei und Fallschirmspringen genutzt. Der Flughafen wurde 1998 geschlossen und die Aktivitäten am Flughafen eingestellt. Am 15. März 2012 wurde der Flughafen wiedereröffnet und wird seitdem durch den Flugverein Aero Klub Bor genutzt. Infrastruktur und Flugbetrieb Der Flugplatz verfügt über eine 1085 m lange, unbeleuchtete Asphaltpiste mit etwa nord-südlicher Ausrichtung (15/33). Westlich davon befindet sich das Vorfeld mit Abstellflächen, Hangar und Flugbetriebsgebäude. Da er vornehmlich der Sport- und Freizeitfliegerei dient, findet am Flugplatz Bor derzeit ausschließlich Sichtflugverkehr statt. Er ist von einer kreisförmigen ATZ (Luftraum G, wenn aktiv) umgeben, die im Norden die Stadt Bor ausspart. Entwicklung und Planung Aero Klub Bor plant eine Flugzeugwerkstatt in Betrieb zu nehmen, da es in Serbien nur zwei Werkstätten für die Allgemeine Luftfahrt gibt. Außerdem plant die Stadt, den Flugplatz mit einer Anflugbefeuerung für Nachtflüge zu modernisieren und ein NDB für Instrumentenanflüge zu erneuern. Weblinks @1@2Vorlage:Toter Link/www.bor030.net (Seite nicht mehr abrufbar, festgestellt im August 2020. Suche im Internet Archive) Einzelnachweise
Aeropuerto de Bor

El Aeropuerto de Bor (conocido localmente como Аеродром Бор / Aerodrom Bor) (IATA: Bor, OACI: LY89) está ubicado cerca del pueblo de Bor en Serbia, por lo que también es localmente conocido como Aeropuerto de Bor. Enlaces externos http://www.blic.rs/Vesti/Drustvo/313232/Aerodrom-u-Boru-uskoro-i-za-putnicke-avione
Vliegveld Bor

Bor Airport (Servisch: Аеродром Бор, Aerodrom Bor) is een vliegveld nabij Bor in Servië. Het vliegveld is gebouwd in de periode 1984-1986. Het is een civiel vliegveld, gericht op sport- en businessverkeer. Het kan alleen lichte vliegtuigen behandelen. Aanvankelijk had het vliegveld een landingsbaan van 800 meter, later is de baan vergroot. De huidige landingsbaan is 1086 meter lang en 30 meter breed.
Аеродром Бор

Аеродром Бор се налази у атару села Слатина, према реци Tимок, изнад града Бора и удаљен је од Зајечара 13 км. Изграђен је 1985. године. Његова полетно-слетна стаза је пресвучена „сувим асфалтом“ дужине 1.080 метара, 30 метара ширине и заузима површину од 60 хектара. Уз аеродром је тада изграђена управна зграда са хангаром. У изградњи аеродрома учествовала ја Војска и РТБ „Бор“. У основи је био замишљен као спортски аеродром, а предвиђено је да се користи и као туристички, односно као аеродром на који могу да слећу и лаки путнички (пословни) авиони. Следеће године након изградње, на њему су одржана два такмичења: 29. Југословенски аерорели и 34. Државно првенство у скакању падобраном. И ако се убраја међу најбоље спортске аеродроме у југоисточној Европи, годинама је био готово заборављен, да би почетком маја 1990. овде слетео први путнички авион ЈАТ АН 28 са 17 седишта. Крајем прве декаде 21. века, аеродром се налазио у запуштеном стању. Захваљујући помоћи РТБ Бор, полетно-слетна стаза аеродрома је почетком 2012. године знатно поправљена. Изграђени су афсалтни прилазни путеви до аеродрома и завршено опремање управне зграде и великог хангар. У мају 2012 држан је аеро скуп, када је на њега слетело око 20 спортских авиона из свих крајева Србије. Тренутно налази у Ц категорији и на полетно-слетну стазу могу да слећу авиони до 5.700 килограма носивости, што подразумева око 40 путника. Планови и развој Мастер планом развоја инфраструктуре Србија је дефинисано је да, поред постојања међународних аеродрома „Никола Тесла“ у Београду и Константин Велики у Нишу, буде још пет у секундарној групи, односно у другој категорији. Осим Аеродрома Бор, у секундарној групи би били: Вршац и три војна - Батајница, Лађевци и Поникве, који би евентулано, тако да би у случају потребе, брзо могли да буду претворени у међународне. У плану је асфалтирањее постојеће стазе, доградњом још око 800 метара полетно-слетне стазе, како би се омогућило слетање авиони са 70 места, као и стицање сертификата за обављање и међународног саобраћаја. Аеро-клуб Бор планира да направи Сервис за општу авијацију до 5.700 кг и такође град је нашао потенцијал Аеродром и жели такође да инвестира у развој аеродрома тј. светала за ноћно летење и радио фар за инструметалне прилазе. РТБ Бор планира да поново покрене радове на ски центру Црни Врх и на реконструкцији Хотела Борског језера. Компаније и дестинације Референце Спољашње везе Vesti o Aerodrom Bor B92 Vesti o Aerodrom Bor
Блок 11а

Блок 11а је део целине коју чине и Блокови 11б и 11ц, у оквиру Градске општине Нови Београд. Положај Блок 11а је на изузетно погодној локацији, окружен улицом Трешњиног цвета, Булеваром Михајла Пупина, Булеваром Николе Тесле и улицом Алексиначких рудара, која представља границу према блоку 11б. Остали блокови који га окружују су 10, 12 и 31. У саставу је Месне заједнице Икарус, а у облику је троугла. Грађевине Блок 11а је ново−изграђени блок, где је доминирала зграда „Енергопројекта„ (изграђена 1982. по пројекту арх. Александра Кековића, добитница "Борбине" награде за архитектуру из уже Србије), а последњих деценија изграђено је неколико нових стамбених и пословних зграда. У двема шестоспратним "жутим", и двема "браон" зградама, као и у згради цилиндричног облика изграђени су луксузни станови, углавном великих квадратура. Поред тога гради се још једна луксузна стамбено−пословна зграда, „Парк 11”. Изграђено је неколико пословних зграда − пословни објекат VIG Plaza, Фалкенштајнер хотел Београд, Danube Business Center, Амбасада Јапана и др. У завршној фази изградње је и Кинески културни центар, на месту некадашње кинеске амбасаде, која је оштећена у НАТО бомбардовању 1999. године и пресељена. У блоку се налази вртић „Трешњин цвет”, приватна клиника, Фитнес центар, банка, продавнице и ресторани. Због бројних објеката, нема много зелених површина. Испред зграде „Енергопројекта” постављена је спомен−биста Жамбила Жабајева, песника из Казахстана, а испред Кинеског културног центра је споменик Конфучију. Околина Преко пута блока је Тржни центар (Yu biznis centar), а у близини су и ТЦ Меркатор, Стари Меркатор, пијаца, Градска општина Нови Београд и МУП Нови Београд. Најближа основна школа је у блоку 11ц, Средња туристичка школа је у Блоку 2, Графичка и 9. београдска гимназија у Блоку 5, а „БК Универзитет” у блоку 11б. У непосредној близини се налази Земунски кеј и Парк Ушће, са стазама за шетњу, бициклистичким и рекреативним стазама за трчање. Саобраћај Блок 11а је аутобуским линијама повезан са центром града и осталим градским подручјима. Булеваром Михајла Пупина пролазе аутобуси на линијама 16, 65, 72, 75, 77, 78, 83. Булеваром Николе Тесле пролазе линије 15, 84, 704 и 707. Галерија Види још Спомен-биста Жамбилу Жабајеву у Београду Споменик Конфучију у Београду Градска општина Нови Београд Референце
Блок 11б

Блок 11б је део целине коју чине и Блокови 11а и 11ц, у оквиру Градске општине Нови Београд. Положај Блок 11б је смештен између блокова 11а и 11ц, окружен улицом Алексиначких рудара са две стране, Булеваром Михајла Пупина и Булеваром Николе Тесле. Остали блокови који га непосредно окружују су блокови 10 и 2. У саставу је Месне заједнице Икарус. Блок је богат зеленилом, стазама за шетњу, а непосредно се наслања на Земунски кеј и шеталиште поред Дунава. Грађевине Заступљена је типска градња стамбених објеката која се огледа у ламелама (пет) и квадратним зградама са 4 или 5 спратова, доброг квалитета. Стамбене објекте у зони блока окружују паркинг места, а постоји и један посебан велики паркинг простор. У блоку се налази Историјски архив Београда, изграђен 70−тих година прошлог века и отворен 1973. године. Архив у својим депоима површине 2400 м² чува 2.580 фондова у количини од 13.000 дужних метара архивске грађе. Грађа обухвата период од половине XVIII до краја XX века: органа власти, управе, судства, привреде, просветних, здравствених и културних институција, друштава, удружења, личних и породичних фондова и збирки. Део зграде сада заузима клиника „Бел−медик”. Ту се налази и Алфа БК Универзитет, са више Факултета, и традицијом дугом 27 година. У самом блоку је и седиште Првог основног суда, у Булевару Николе Тесле. Околина Уз блок 11б је тржни центар Стари Меркатор, и затворена пијаца. Најближа основна школа и вртић су у блоку 11ц, Средња туристичка школа је у Блоку 2, Графичка и 9. београдска гимназија у Блоку 5. Становницима блока је лако доступан и Дом здравља „Нови Београд” у блоку 9а, где се налази и дежурна апотека, као и Институт за здравствену заштиту мајке и детета Др Вукан Чупић” (блок 7а). У непосредној близини се налази Земунски кеј и Парк Ушће, са стазама за шетњу, бициклистичким и рекреативним стазама за трчање. Саобраћај Блок 11б је аутобуским линијама повезан са центром града и осталим градским подручјима. Булеваром Михајла Пупина пролазе аутобуси на линијама 16, 65, 72, 75, 77, 78, 83. Булеваром Николе Тесле пролазе линије 15, 84, 704 и 707. Галерија Види још Месне заједнице Новог Београда Градска општина Нови Београд Историјски архив Београда Референце
Блок 11ц

Блок 11ц је део целине коју чине и Блокови 11а и 11б, у оквиру Градске општине Нови Београд. Положај Блок 11ц је смештен у низу са блоковима 11а и 11б, окружен Булеваром Михајла Пупина, Булеваром Николе Тесле, Улицом Алексиначких рудара и Булеваром Маршала Толбухина (раније Гоце Делчева). Остали блокови који га непосредно окружују су блокови 10, 9а и 2. У саставу је Месне заједнице Икарус. Блок је богат зеленилом, стазама за шетњу, а непосредно се наслања на Земунски кеј и шеталиште поред Дунава. Грађевине Изграђени стамбени објекти датирају из 70−тих година — то су вишеспратне стамбене зграде и солитери. Осим блока зграда новијег датума са белом фасадном циглом. У оквиру околног простора улазе бројна паркинг места која су на располагању станарима. Блок је богат зеленилом. У зони блока постоји парк са игралиштем, кошаркашки и фудбалски терен у склопу основне школе, као и уређено дечје игралиште у североисточном делу блока. У блоку 11ц постоји вртић−јаслице „Сунцокрет”, као и ОШ „Краљ Александар I”, једна од најстаријих основних школа у Београду. Под именом „Теразијска основна школа”, основана је 1844. године и налазила се у Дечанској улици. Када је на месту старе школе 1930. године саграђена нова зграда, школа добија назив Државна школа „Краљ Александар I”, а 1935. године постаје „Огледна народна школа”. После ослобођења земље добија име Основна школа број IV, а од 1954. године постаје Основна школа „Жарко Зрењанин”. Године 1968. сели се на Нови Београд. Септембра 2004. године школи је враћен назив Основна школа „Краљ Александар I”. У својој дугој историји, школа је променила две општине, три зграде и пет назива. У насељу се налази тржни центар „Стари Меркатор” у оквиру којег се налазе продавнице, услужне делатности, банке, пошта, пијаца, пекаре, кафићи и друго. Поред зграде је позориште „Пинокио” и хотел „Tulip Inn”. Околина Најближе блоку 11ц су Средња туристичка школа је у Блоку 2, Графичка и 9. београдска гимназија у Блоку 5, као и Алфа БК Универзитет у блоку 11б. Становницима блока је лако доступан и Дом здравља „Нови Београд” у блоку 9а, где се налази и дежурна апотека, као и Институт за здравствену заштиту мајке и детета Др Вукан Чупић” (блок 7а). Насеље је познато и по тзв. „улици глади”, то је део Булевара маршала Толбухина, у којој велики број ресторана брзе хране ради нон стоп, и који већ годинама услужују људе након ноћних излазака. У непосредној близини се налази Земунски кеј и Парк Ушће, са стазама за шетњу, бициклистичким и рекреативним стазама за трчање. Саобраћај Блок 11ц је аутобуским линијама повезан са центром града и осталим градским подручјима. Булеваром Михајла Пупина пролазе аутобуси на линијама 16, 65, 72, 75, 77, 78, 83. Булеваром Николе Тесле пролазе линије 15, 84, 704 и 707. Види још Месне заједнице Новог Београда Градска општина Нови Београд Галерија Референце
Блок 2

Блок 2 је део Градске општине Нови Београд и спада у један од најстаријих блокова изграђених у овој општини. Блок је грађен од 1957. године до 1962. године. Градили су га ГП Рaд, ГП Трудбеник и ГП Комград Положај Налази се на централној локацији општине, у близини зграде општине Нови Београд. Трапезног је облика, са ужим крајем код кружног тока – раскрснице улица Михајла Пупина, Омладинских бригада и Париске комуне. Поред улица Михајла Пупина и Париске комуне, ограничен је улицама Маршала Толбухина и Отона Жупанчича. Грађевине У блоку се углавном налазе стамбене зграде, од којих неколико једнаких солитера карактеристичних за Нови Београд. Блок је богат зеленим површинама, игралиштима за децу, стазама за шетњу и бициклистичким стазама. Осим стамбених зграда, ту је смештен и вртић „Изворчић“, као и Средња туристичка школа. Одлуком Министра просвете Републике Србије, 17. јуна 2002. године, угашена је Основна школа „Лењин“ у улици Отона Жупанчича бр. 4, а школска зграда је дата на коришћење Средњој туристичкој школи. Четири „експериментална” солитера су усељена 1960. (солитер А-2 у новембру), али дуже време нису били предати на управљање кућним саветима због више стотина недостатака, чак 1.200 у солитеру А-1. Спортски терен Вероватно најпознатији објекат у блоку 2 је спортски, кошаркашки терен „Ранч“. На њему су стасале многобројне генерације, а од познатијих ту су начинили своје прве кошаркашке кораке Марко и Срећко Јарић, Мока Славнић је играо „два на два”, а Александар Ђорђевић је увежбавао тројке. У блоку постоје терени за фудбал, кошарку и дечје игралиште,као и пуно зелених површина. У блоку постоји вртић "Изворчић", пре је постојала и ОШ "Владимир Лењин", а данас је то "Средња туристичка школа". Околина У околини блока се налазе и Дом здравља, Институт за здравствену заштиту мајке и детета Србије „Др Вукан Чупић“, основне и средње школе (Туристичка, Графичка и 9. београдска гимназија, затворена пијаца „Стари Меркатор“, Хала спортова „Ранко Жеравица“, пошта, банке, биоскоп Фонтана, бројни малопродајни и угоститељски објекти. Саобраћај Блок 2 је бројним аутобуским линијама повезан са центром града и осталим градским подручјима. У Булевару Михајла Пупина су стајалишта линија 16, 17, 73, 82, 83, 85, 88, 607, 610, 611, 612, 613, 711. Улицом Париске комуне пролазе аутобуси на линијама 18, 65, 72, 75, 76, 77, 78, 82, као и линија А1 за аеродром „Никола Тесла“. Галерија Референце
Блок 3

Блок 3 је део Градске општине Нови Београд и спада у један од најстаријих блокова изграђених у овој општини. Шездесетих година отпочела је масовна градња Новог Београда, а први су изграђени блокови 1,2,3 и 4. Положај Налази се у склопу првих новобеоградских блокова, окружен блоковима 1,2,4,5 и 34. Правилног је, четвороугаоног облика, окружен улицама Париске комуне, Народних хероја, Студентском и Булеваром Зорана Ђинђића. Објекти У блоку 3 је изграђено 9 стамбених ламела од армираног бетона, чија спратност варира са 5 или 9 спратова, док су у нивоу приземља смештене гараже. Блок је богат зеленим површинама, дрвећем, стазама за шетњу, а има и дечја игралишта и спортске терене. Осим стамбених зграда, ту је смештен и вртић „Шећерко“, Основна школа „Иван Гундулић“, Основна школа „Нови Београд“ за децу са сметњама у развоју и инвалидитетом и Факултет за спорт Универзитета „Унион – Никола Тесла“. У оквиру блока, на углу улица Народних хероја и Париске комуне, налази се и ресторан „Мекдоналдс“. У улици народних хероја бр. 30 налази се и ЈКП „Инфостан технологије“. У новој пословној згради у Булевару Зорана Ђинђића смештене су Халкбанка, Лео Барнет – рекламна агенција и друге фирме. Испред комерцијално-пословне зграде у улици Народних хероја 30, постављена је спомен биста народном хероју Југославије, Виктору Бубњу. Околина У околини блока се налазе Хала спортова „Ранко Жеравица“, пошта, биоскоп Фонтана, средње школе (Туристичка, Графичка и 9. београдска гимназија), Студентски град. Саобраћај Блок 3 је аутобуским линијама повезан са центром града и осталим градским подручјима. Улицом Париске комуне пролазе аутобуси на линијама 18, 65, 72, 75, 76, 77, 78, 82, као и линија А1 за аеродром „Никола Тесла“. Улицом Народних хероја пролазе линије 65 и 613, а Булеваром Зорана Ђинђића пролазе линије 70, 74, 612, 708. Галерија Референце
Блок 4

Блок 4 је део Градске општине Нови Београд. Положај Блок 4 је окружен блоковима 3, 5, 6, 7а и 34, односно улицама: Париске комуне, Тошин бунар, Студентском и Булеваром Зорана Ђинђића. Грађевине Градња датира из 60-тих година прошлог века, а изграђена су три солитера са по двадесет спратова и и шест ламела са по 8 спратова. Блок је богат зеленим површинама, од којих је у централном делу један већи парк, и стазама за шетњу. Такође има и спортске терене. Осим стамбених зграда, ту је смештен и вртић „Петлић“. Посебна грађевина је некадашњи Раднички универзитет „Нови Београд“ који је добио на коришћење зграду у којој је био Центар омладинских радничких бригада, градитеља Новог Београда, која је у међувремену проширивана дограђивањем учионица, лабораторија, амфитеатара, кабинета... преко 4000 м2. У згради су данас смештени: Висока техничка школа струковних студија, Висока туристичка школа, Студентски културни центар, са галеријом, одељење Музичке школе „Станислав Бинички“, и библиотека „Вук Караџић“. Кафана „Тошин бунар“ је и данас на месту где је направљена пре око два века, али нико прецизно не може да каже када. Назив је добила по бунару који је некада постојао, и који је затрпан при изградњи саобраћајница и Студентског града. Бунар је добио име по власнику, Тоши Апостоловићу. Кафана се неко време звала и „Џакарта“, због индонежанског председника Сукарна, који је приликом боравка на Самиту несврстаних, једном био одушевљени посетилац. Околина У околини блока се налази приватна болница Др Ристић, Институт за здравствену заштиту мајке и детета Србије ,,Др Вукан Чупић’’, основне и средње школе (Туристичка, Графичка и 9. београдска гимназија, Хала спортова „Ранко Жеравица“, Студентски град, бројни малопродајни и угоститељски објекти. Саобраћај Блок 4 је аутобуским линијама повезан са центром града и осталим градским подручјима. Улицом Париске комуне пролазе аутобуси на линијама 18, 78. Улицом Тошин бунар пролази линија 45, а Булеваром Зорана Ђинђића односно Студентском улицом пролазе линије 70, 72, 74, 75, 76, 77, 82, 612, 708. Галерија Референце